Thomas Wassberg
Lars Thomas Wassberg (sündinud 27. märtsil 1956 Lennartsforsis Rootsis) on endine rootsi murdmaasuusataja, neljakordne olümpiavõitja ja kolmekordne maailmameister. Õppis aastatel 1972–1975 Järpeni suusagümnaasiumis. Läbimurre rahvusvahelisele areenile toimus 1974. aasta juunioride Euroopa meistrivõistlustel, kus ta võitis kulla 15 km sõidus. Tippsporti tehes kuulus suusaklubisse Åsarna IK.